Քալեբ Դրեսել

Քալեբ Ռեմել Դրեսել (, ), ամերիկացի լողորդ, 7-ակի օլիմպիական չեմպիոն (2016, 2020), աշխարհի 13-ակի չեմպիոն, կարճ ջրում աշխարհի 6-ակի չեմպիոն։ Մասնագիտանում է 50 և 100 մետր ազատ ոճով և բաթերֆլայ լողերում։

Կարիերա 
Քալեբ Դրեսելը սահմանել է աշխարհի ութ գործող ռեկորդներ․
 100 մետր բատերֆլայով (49,50)
 ԱՄՆ-ի հավաքականի կազմում 4×100 մետր ազատ ոճով խառը փոխանցումալող (3:19,40)
 50 մետր ազատ ոճով 25 մետր լողավազանում (20,16) 
 100 մետր բատերֆլայով կարճ ջրում (47,78)
 100 մետր համակցված լողով (49,28)
 ամերիկյան թիմի կազմում «կրոլի» 4×50 մետր փոխանցումալող կարճ ջրում (1:21,80)
 ԱՄՆ-ի հավաքականի կազմում 4×100 մետր ազատ ոճով 25 մետրանոց լողավազաններում (3:03,03)
 ԱՄՆ-ի հավաքականի կազմում 4×50 մետր խառը փոխանցումալող ազատ ոճով (1:27,89)

Բացի այդ, Դրեսելին պատկանում են ԱՄՆ-ի ազատ ոճով 50 և 100 մետր մրցատարածությունների, ինչպես նաև բատերֆլայով 50 մետր մրցատարածության ռեկորդները։

2019 թվականի հուլիսի 22-ին Կորեայի Կվանգջու քաղաքում անցկացված աշխարհի առաջնությունում ոսկե մեդալներ է նվաճել 50 մետր բատերֆլայով և 50 մետր ազատ ոճով մրցատարածություններում՝ սահմանելով աշխարհի առաջնությունների ռեկորդներ։ Մի քանի օրից հաղթել է նաև ազատ ոճով 100 մետր մրցատարածությունում։ Այս առաջնությունում ամերիկացին նաև բատերֆլայով 100 մետր մրցատարածության նոր համաշխարհային ռեկորդ է սահմանել՝ գերազանցելով 10-ամյա ռեկորդը, որը նախկինում պատկանում էր Մայքլ Ֆելպսին։

2020 թվականին ԱՄՆ-ում լողի օլիմպիական մրցումների երկրորդ օրը (որոնք տեղի են ունեցել 2021 թվականի հունիսին COVID-19 պանդեմիայի պատճառով) 2021 թվականի հունիսի 14-ին Դրեսելն առավոտյան մասնակցել է 200 մետր ազատ ոճով նախնական մրցումներին՝ լողալով 1:46,63 և ընդհանուր հաշվարկում զբաղեցնելով 2-րդ տեղը։ Դրեսելը վարկանիշում դարձել է 20-րդ ամենաարագ ամերիկացին այս մրցության արդյունքներով։ Առավոտյան լողալուց հետո Դրեսելը որոշել է չմասնակցել մրցաշարի կիսաեզրափակիչներին։

Մրցումների չորրորդ օրը՝ 2021 թվականի հունիսի 16-ին, Դրեսելը 5-րդ տեղն Է զբաղեցրել ազատ ոճով 100 մետր մրցատարածությունում և դուրս եկել կիսաեզրափակիչ։ Կիսաեզրափակչում նույն օրվա երեկոյան Դրեսելն առաջին տեղն Է զբաղեցրել 47,77 ժամանակով և դուրս եկել եզրափակիչ։ Հինգերորդ օրը՝ 2021 թվականի հունիսի 17-ին, Դրեսելը հաղթել է 100 մետր ազատ ոճով մրցատարածությունում և որակավորվել է ԱՄՆ-ի լողի օլիմպիական հավաքականում՝ մասնակցելու ազատ ոճով 100 մետր և ազատ ոճով 4×100 մետր փոխանցումալողին 2020 թվականի Ամառային Օլիմպիական խաղերում։ Նա սահմանել է ԱՄՆ-ի բաց առաջնության ռեկորդ և առաջնության ռեկորդ ազատ ոճոով 100 մետր մրցատարածությունում, որը դարձել է երկրորդ Օլիմպիական խաղեր Դրեսելի համար։

Տոկիոյի Ամառային օլիմպիական խաղեր երրորդ օրը Դրեսելը նվաճել է ոսկե մեդալ ազատ ոճով 4×100 մետր փոխանցումալողում։

Վեցերորդ օրվա երեկոյան Դրեսելը սահմանել է օլիմպիական ռեկորդ բաթերֆլայով 100 մետր մրցատարածությունում։

Ութերորդ օրը Դրեսելը հաղթել է բաթերֆլայով 100 մետր մրցատարածությունում՝ սահմանելով աշխարհի ռեկորդ, իսկ 4x100 մետր խառը համակցված փոխանցումալողում զբաղեցրել է հինգերորդ տեղը։

Վերջին օրը նվաճել է ոսկե մեդալներ ազատ ոճով 50 մետր մրցատարածությունում (սահմանելով օլիմպիական ռեկորդ) և 4×100 մետր խառը փոխանցումալողում։

Օլիմպիական խաղերում նվաճելով հինգ ոսկե մեդալ՝ Դրեսելը դարձել է նման արդյունքի հասած չորրորդ տղամարդը Մարկ Սփիցի, Մեթ Բիոնդիի և Մայքլ Ֆելպսի հետ։

Ծանոթագրություններ

Արտաքին հղումներ 
 Քալեբ Դրեսելը usaswimming.org կայքում 

Ամերիկացի լողորդներ
2020 թվականի Ամառային օլիմպիական խաղերի չեմպիոններ
Ամերիկացի օլիմպիական չեմպիոններ
2016 թվականի Ամառային օլիմպիական խաղերի չեմպիոններ
Ամերիկացի մարզիկներ
Բնօրինակում անաղբյուր հոդվածներ